
Video-játék-világ

Mi történik velünk, miközben videojátékozunk? A játékvilágban megtapasztalt viselkedésünk összefüggésben áll-e azzal, ahogyan az életben viselkedünk? - Ezek a főbb kérdések foglalkoztattak. A videojátékozási szokások vizsgálatának pedagógiai szempontból napjainkban egyre nagyobb jelentősége van, mivel olyan magatartásformákkal hozható összefüggésbe, melyek az egyén erkölcsi érzékét, és társas kapcsolatait tekintve is meghatározók.
Dolgozatom első részében a videojátékok jellegzetességeit, valamint a videojátékozás élményét vizsgáltam meg (neurobiológiai, valamint pszichofiziológiai nézőpontból is megközelítve). Ezt követően kutatásomban középiskolás diákok videojátékozási szokásrendszerét vetettem össze a vizsgálati alanyok machiavellizmusának mértékével. Az empirikus vizsgálatok során a kérdőíves kikérdezés módszerét, a machiavellizmus mérésére a MACH-IV tesztet alkalmaztam, valamint egy kisebb filmes kísérletet is végeztem. Az eredmények azt mutatják, hogy kapcsolat van a videojátékokra fordított idő és a machiavellizmus mértéke között.



